KINNITATUD

RMK riigihangete osakonna juhataja

käskkirjaga nr 1-47.2796/1.

## Hanke nimetus ja viitenumber

* 1. Hanke nimetus: Mäeküla paisu tehiskärestiku rekonstrueerimine
  2. Riigihanke viitenumber: 262774
  3. Klassifikatsioon: 45112320-4 Maaparandustööd; 45112400-9 Kaevetööd; 77210000-5 Metsaraieteenused
  4. Hankemenetluse liik: avatud hankemenetlus
  5. Rahastaja fond: Euroopa Liidu Ühtekuuluvusfond
  6. Projekti nimetus: Vooluveekogude tervendamine
  7. Projekti number: 2014-2020.8.01.20-0274
  8. Meede: 2014-2020.8.1 Kaitsealuste liikide ja elupaikade säilitamine ning taastamine

## Hanke läbiviija

RMK riigihangete osakond

## Info hanke kohta

## hankedokumendid, tehniline info

Hange viiakse läbi riigihangete keskkonnas (edaspidi eRHR). Hankes osalemiseks, teavituste saamiseks ja küsimuste esitamiseks läbi eRHRi peavad pakkujad avaldama oma kontaktandmed, registreerudes hanke juurde „Hankes osalejad“ lehel.

Kõik selgitused huvitatud isikutelt laekunud küsimustele ning muudatused hankedokumentides tehakse kättesaadavaks eRHR kaudu. Pärast teate avaldamist või dokumendi lisamist saadab eRHRi süsteem automaatteavituse registreeritud isikutele. Samuti esitab hankija kõik otsused pakkujatele eRHR süsteemi kaudu, mille lisamise kohta saadab eRHRi süsteem automaatteavituse.

### pakkumuste esitamine

Pakkumus tuleb esitada elektrooniliselt eRHRi keskkonna kaudu aadressil https://riigihanked.riik.ee hanketeates toodud ajaks.

### pakkumuste avamine

Pakkumused avatakse hankija poolt eRHRi keskkonnas hanketeates toodud aja saabumise järel.

## Hanke lühikirjeldus

* 1. Töö eesmärgiks on parandada kalade rändetingimusi Peeda jõel Mäekülas.
  2. Tööobjekt asub Peeda jõel Tartu maakonnas Kambja vallas Mäeküla külas. Koordinaadid L-Est süsteemis: X=6457393, Y=661056
  3. Tööde teostamise aluseks on Inseneribüroo Urmas Nugin OÜ poolt koostatud „Mäeküla paisu tehiskärestiku rekonstrueerimise projekt“ (Töö nr 2022047) (Lisa 4 – Projekt).
  4. **Tööde raames on vaja teostada järgmised tegevused:**
* Ettevalmistustööd
* Raietööd
* Ajutised rajatised ja veetõrjetööd
* Ehitustööd
* Prügi ja jäätmete utiliseerimine
* Ajutiste rajatiste likvideerimine ning haljastustööd
* Teostusmõõdistamise koostamine
* Ehitusobjekti infotahvlite paigaldus (mõõtudega 1m x 1,5m). Ehitustööde ajaks ajutise liikluse korraldamine ja liiklusmärkide paigaldus.
* Koordinaatidega seotud teostusjoonise koostamine (RMK nõuete kohane ja digitaalne)
  1. **Töödega on lubatud alustada 1. juunist 2023**. Töövõtja annab tellijale valmis töö lõplikult üle hiljemalt **15. september 2023.**
  2. Rajatud töödele on nõutav garantii kestvusega 2 aastat alates vastuvõtuakti allkirjastamisest tellija poolt.
  3. **Objektiga on kohustuslik eelnev juhendatud tutvumine hankijaga järgmisel kuupäeval:** **5. aprill 2023 kell 11.** Erandina kokkuleppel mõnel muul ajal.

**Eelnevalt registreeruda:** Jan Ruukel, 516 3074, e-post [jan.ruukel@rmk.ee](mailto:jan.ruukel@rmk.ee)

* 1. **Kogunemiskoht:** Peeda jõel Mäeküla paisul Tartu maakonnas Kambja vallas Mäeküla külas. Koordinaadid L-Est süsteemis: X=6457393, Y=661056 **Paju kinnistu** katastritunnusega 28203:006:0056 ääres.
  2. Hankija vormistab objektiga juhendatud tutvumisel pakkuja registreerimise ja väljastab pakkujale objektiga tutvumise kohta tõendi. Kui pakkujat esindab tutvumisel volitatud esindaja, palume esitada volikiri. **Juhul, kui pakkuja ei ole osalenud objektiga juhendatud tutvumisel, jätab hankija pakkumuse läbi vaatamata.**
  3. Objektidega tutvumisel kohapeal ei võeta vastu riigihanget puudutavaid küsimusi ega anta vastuseid. Tekkinud küsimused tuleb esitada ja neile vastatakse riigihangete registri kaudu (https://riigihanked.riik.ee ).
  4. Hankija ei ole jaotanud hanget osadeks, kuna see ei ole majanduslikult ja töökorralduslikult otstarbekas.
  5. Hankija soovib hankelepingu sõlmida mõislikul esimesel võimalusel peale hankemenetluses lepingu sõlmimise võimaluse tekkimist ning pakkuja kohustub lepingu allkirjastama koheselt peale hankijalt vastavasisulise ettepaneku saamist.
  6. Iga viidet, mille hankija teeb riigihanke alusdokumentides mõnele RHS § 88 lõikes 2 nimetatud alusele (standardile, tehnilisele tunnustusele, tehnilisele kontrollisüsteemile vms), tuleb lugeda selliselt, et see on täiendatud märkega „või sellega samaväärne“. Iga viidet, mille hankija teeb riigihanke alusdokumentides ostuallikale, protsessile, kaubamärgile, patendile, tüübile, päritolule või tootmisviisile (RHS § 88 lg 6) või märgisele (RHS § 89), tuleb lugeda selliselt, et see on täiendatud märkega „või sellega samaväärne“. Kui pakkuja soovib kvalifitseerimise tingimustele või tehnilisele kirjelduse vastavuse tõendamiseks või hankelepingu täitmisel kasutada samaväärset, siis ta näitab selle pakkumuses vabas vormis ära. Samaväärsuse kontrollimiseks esitab pakkuja vabas vormis selgitused ja tõendid.

## Tööde iseloomustus ja tingimused

* 1. **Kohustuslik on tööobjektiga tutvumine kohapeal, arvestama peab asjaoluga, et lõplikud spetsiifilised lahendused ja töömahud võivad täpsustuda tööde käigus.**
  2. Pakkumused tööde maksumuse kohta tuleb esitada vastavalt Lisas 1 - Hinnapakkumuse vormile. Hinna pakkumisel tuleb arvestada projekti LISA 1 väljatoodud mahtudega.
  3. Tööde teostaja peab täitma dokumentides „RMK Keskkonnanõuded mootorsõidukitega ja saagidega töötamisel“ ja „RMK nõuded isikukaitsevahendite kasutamiseks“ (Töövõtulepingu Lisa 1) toodud nõudeid.
  4. Töövõtja täidab „Andmetöötluse tingimused volitatud töötlejale“ seatud tingimusi (Töövõtulepingu Lisa 3).
  5. Töövõtja peab alustama töödega esimesel võimalusel, kuid mitte hiljem kui kaks nädalat pärast Tellija poolt edastatud sellekohast teadet.
  6. Enne töödega alustamist viib Tellija läbi juhendamise objektil töid teostatavatele isikutele. Töövõtja ei tohi ilma Tellija loata lubada tööle juhendamist mitteläbinuid isikuid.
  7. Tööde teostaja peab Tellija nõudmisel töid teostavale tehnikale (ekskavaatorile) paigaldama GPS seadme ja võimaldama Tellija esindajal juurdepääsu GPS seadme jälgimise tarkvarale.
  8. Töövõtjal peab olema valmidus teostada töid selliselt, et ekskavaatori liikumisel ja tööde tegemisel paigaldatakse liikumisteele teisaldatavad plaadid või matid.
  9. Tellijal on õigus esitada täiendavaid nõudeid kasutatavale tehnikale (Näiteks: ekskavaatori lintide laius vähemalt 100 cm või muud sarnast), kui see on vajalik keskkonnakaitselistel kaalutlustel ning töö parima lõpptulemuse saavutamiseks.
  10. **Kõik vajalikud kooskõlastused transpordivahenditega tööaladele liiklemiseks ja tehnika transportimiseks läbi tööalasi ümbritsevate kinnistute, mida hankedokumendis ei ole kirjeldatud, taotleb töövõtja iseseisvalt ning kannab kõik sellega kaasneda võivad kulud.**
  11. Töödega ei tohi alale tekitada pinnasekahjustusi. Vajadusel tuleb tööalale pääsemiseks rajada ajutine tee mis tuleb peale tööde lõppemist likvideerida. Tekkinud roopad tuleb tasandada esimesel võimalusel, kuid hiljemalt enne töö üleandmist tellijale. Töövõtja on kohustatud taastama või hüvitama tööde käigus hävinenud või kahjustatud objektid.
  12. Tööde teostamisel tuleb jälgida keskkonnanõudeid, omavalitsuse poolt kehtestatud nõudeid ja looduskaitselisi piiranguid. Looduskaitselised piirangud on kirjeldatud projekti lisas. **Lubamatu on tehnikaga vees liikudes kütte ja määrdeainete sattumine pinnasesse ja jõkke. Töödeks kasutatava tehnika tankimine peab toimuma väljaspool jõge. Töödega ei või alustada enne kaeveloa saamist.**
  13. Tellijal on õigus keskkonnakaitselistel kaalutlustel, ebasobivate ilmastikutingimuste korral või ebasobiva tehnika või valede töövõtete kasutamisel täiendava etteteatamiseta koheselt tööd peatada.
  14. Juhul, kui hankemenetluses kvalifitseerimisel tuginetakse teiste isikute näitajatele, siis peab töövõtja tagama, et hankelepingut täidavad proportsionaalselt vastavas osas tema ülesandel isikud, kelle kvalifikatsioonile on töövõtja hankemenetluses kvalifitseerimisandmete esitamisel tuginenud.

1. ***Tööde tehniline kirjeldus***

**Ehitustööde mahud on ära toodud projekti Lisas 1. Ehituslikud selgitused ja joonised on ära toodud projekti lisades.**

* 1. **Ligipääsud**

Ligipääsud tööalale on kirjeldatud projekti peatükis 1. Tehnikaga liikumisel tuleb vältida rööbaste tekkimist ja pinnase kahjustamist. Selleks tuleb kasutada vajadusel eritehnikat, mille pinnasesurve on võimalikult madal. Kõik masinate liikumisel tekitatud pinnase kahjustused tuleb koheselt likvideerida. Vajadusel tuleb tehnikaga liikumisel tekkinud rööbastesse ja aukudesse vedada täitematerjal ja see tasandada.

* 1. **Ettevalmistustööd**

Töövõtja peab enne töödega alustamist olema veendunud, et tööobjektide piirid ja teostatavate tööde asukohad on arusaadavad. Vajadusel tuleb teostada täiendav markeerimine. Samuti peab töövõtja järgima projektis kirjeldatud looduskaitselisi piiranguid.

Enne töödega alustamist tuleb välja märkida raiealade piirid. Taastamistööd tuleb teostada mehhaniseeritult, kasutades oludesse sobivat eritehnikat. Erandlikel juhtudel, kus pinnase kandevõime ei ole piisav masinate kasutamiseks, võib projektis esitatud lahendused Tellija nõusolekul asendada käsitsi välja ehitatavate lahendustega.

Kõik tööde mahud on kirjeldatud eraldi projekti LISAS 1.

* 1. **Raietööd**

Enne tööde algust tuleb olemasolev olukord kogu tööalal ja liikumisteel fotodel fikseerida. Raietööd on kirjeldatud projekti peatükis 5.6. **Raieala piirid, veest eemaldatava puidu piirid tuleb enne tööde algust koos üle vaadata töö tellijaga.**

Teostatavad tööd:

* Puude ja võsa raiumine ja eemaldamine tööalalt
* Puidu eemaldamine silla alavee voolusängist ca. 30 m. pikkusel lõigul.
* Kändude juurimine tööalalt. (Kännud tuleb juurida vaid kaevetööde alalt.)
  1. **Ajutised rajatised ja veetõrjetööd**

Antud tööd on kirjeldatud projekti peatükis 5.6. ja mahud projekti lisas 1. **Erinevalt projektist ei kaevata vee ümberjuhtimiseks tööde ajal möödavoolukanalit.** Töövõtja peab leidma lahenduse vee ümberjuhtimiseks tööde ajaks läbi sillaava selliselt, et tööala on tööde teostamise ajal kuiv.

Teostatavad tööd:

* Ajutise veetõkketammi rajamine
* Vee juhtimine läbi sillaava
* Ajutiste piirete paigaldamine tööala eraldamiseks
* Vajadusel ajutise ligipääsutee rajamine tööalale
  1. **Ehitustööd**

Antud tööd on kirjeldatud projekti peatükkides 5.6. ja mahud on kirjeldatud projekti lisas 1.

Teostatavad tööd:

* Sillaaluse betoonplaadi osaline lammutamine
* Betoonplaadi sees olevate vanade torude eemaldamine
* Kanali rajamine betoonplaadi sisse ja selle kindlustamine betooni ja armatuuriga.
* Silla ülavee poolel jõe põhja ja nõlvade kindlustamine kivikindlustisega geotekstiilil koos kivide vahede täitmisega killustikuga.
* Silla alavee poolel olemasolevate kärestikukivide ümberpaigutamine (kalastikueksperdi juhendamisel)
  1. **Prügi ja jäätmete utiliseerimine**

Antud tegevused on kirjeldatud osaliselt projekti peatükis 6.

Teostatavad tööd:

* Tööde käigus tekkinud raiejäätmete ja kändude utiliseerimine
* Betoonplaadist eemaldatud torude utiliseerimine
* Töömaal ülejääva pinnase äravedu
* Tööalal ilmnenud prügi utiliseerimine
  1. **Ajutiste rajatiste likvideerimine ning haljastustööd**

Antud tööd on kirjeldatud projekti peatükis 5.6. ja mahud projekti lisas 1.

Teostatavad tööd:

* Ajutiste rajatiste eemaldamine (veetõkketamm, piirded)
* Kopa-Kaatsi tee taastamine ehitustööde eelsesse olukorda
* Rikutud tööala haljastamine (juurdeveetav kasvupinnas, heinaseemne külvamine, nõlvade kindlustamine erosioonitõkkematiga koos muruseemnega)
* Ajutise ligipääsutee eemaldamine
  1. **Ehitusobjekti infotahvlite paigaldus (mõõtudega 1m x 1,5 m) ja olemasolu. Ehitustööde ajaks ajutise liikluse korraldamine ja liiklusmärkide paigaldus**

Töövõtja peab tööde ajaks paigaldama ehitusobjektile infotahvli (mõõtudega 1m x 1,5m) ja tagama selle olemasolu tööde ajal. Samuti tuleb arvestada ehitustööde ajaks ajutise liikluse korraldamine ja liiklusmärkide paigaldus.

* 1. **Ehitusjärgne tööde teostusmõõdistamine ja akti esitamine**

Antud tööd on kirjeldatud projekti peatükis 5.7.

Pärast tööde lõppu tuleb tööde teostajal koostada ehitusjärgne koordinaatidega seotud teostusjoonis ja see esitada tööde tellijale (RMK nõuete kohaneja digitaalne).

## Pakkumuse hinna ja eseme väljendamise viis ja hindamiskriteeriumid

## Pakkuja esitab lisaks eRHR süsteemis esitatavale pakkumuse maksumusele ka hankedokumentide Lisa 1 - Hinnapakkumuse vormi. eRHR süsteemis märgib pakkuja ainult Lisa 1 - Hinnapakkumuse vormilt pakkumuse maksumuse kokku ilma käibemaksuta. Juhul kui need maksumused erinevad teineteisest, loeb hankija õigeks Lisa 1 - Hinnapakkumuse vormil pakutud pakkumuse maksumust, eeldusel, et ei esine arvutusvigu.

* 1. Hankija hindab vastavaks tunnistatud pakkumusi vastavalt riigihanke alusdokumentides nimetatud pakkumuste hindamise kriteeriumidele. Hankija tunnistab edukaks pakkumuste hindamise kriteeriumide kohaselt majanduslikult soodsaima pakkumuse. Hankija arvestab majanduslikult soodsaima pakkumuse väljaselgitamisel ainult pakkumuse maksumust ja tunnistab edukaks kõige madalama maksumusega pakkumuse.
  2. Lisa 1 - Hinnapakkumuse vormil esitab pakkuja hankija poolt ettevalmistatud jaotiste kaupa hankega tellitavate ehitustööde ja materjalide ühikuhinnad ning maksumused. Ühegi kuluartikli (ehitustöö, materjali) maksumust, mis on hinnapakkumuse vormil eraldi reana kirjeldatud, ei või esitada otseselt või kaudselt mõne teise rea kuluartikli all (pakkuja ei tohi subsideerida kuluartiklit mõne teise kuluartikli arvelt), kui seda ei ole otseselt või kaudselt hankedokumentides ja/või hinnapakkumuse vormil nõutud või osundatud. Hankija kontrollib oma äranägemisel pakutavate hindade ja maksumuste õigsust ja põhjendatust ning võib otsustada tagasi lükata pakkumuse, milles on selle nõude vastu eksitud.
  3. Võrdselt madalaima maksumustega pakkumuste korral selgitatakse edukas pakkumus nende pakkujate vahel liisuheitmise teel. Liisuheitmise koht ja kord teatatakse eelnevalt pakkujatele ning nende volitatud esindajatel on õigus viibida liisuheitmise juures.

## Hankija sätestatud tingimused hankelepingu sõlmimisel

* 1. Hanke läbiviimise tulemusena sõlmitakse hankeleping ühe edukaks tunnistatud pakkujaga.
  2. Hankelepinguga ei võrdsustata edukaks tunnistatud pakkumust, vaid sõlmitakse eraldi hankeleping.
  3. Hankeleping sõlmitakse mõistlikul esimesel võimalusel peale hankemenetluses lepingu sõlmimise võimaluse tekkimist. Edukas pakkuja kohustub lepingu allkirjastama koheselt peale hankijalt vastavasisulise ettepaneku saamist ja tagastama allkirjastatud hankelepingu hankijale viivitamatult peale allkirjastamist.

## Märkus selle kohta, millisel juhul hankija jätab endale võimaluse lükata tagasi kõik pakkumused

Hankija jätab endale võimaluse tagasi lükata kõik pakkumused, kui:

* 1. kõigi vastavaks tunnistatud pakkumuste maksumused ületavad hankelepingu eeldatavat maksumust või kui need on hankija jaoks muul moel ebamõistlikult kallid;
  2. kui avatud hankemenetluse toimumise ajal on hankijale saanud teatavaks andmed, mis välistavad või muudavad hankija jaoks ebaotstarbekaks hankemenetluse lõpuleviimise hankedokumentides esitatud tingimustel või hankelepingu sõlmimine etteantud ja hankemenetluse käigus väljaselgitatud tingimustel ei vastaks muutunud asjaolude tõttu hankija varasematele vajadustele või ootustele;
  3. kui langeb ära vajadus teenuse tellimise järele põhjusel, mis ei sõltu hankijast või põhjusel, mis sõltub või tuleneb seadusandluse muutumisest, kõrgemalseisvate asutuste haldusaktidest ja toimingutest või RMK nõukogu poolt arengukava muutmisest.

## Hankedokumentide loetelu

Hankedokumendid koosnevad käesolevast hankedokumentide põhitekstist ning järgmistest lisadest:

* 1. Lisa 1 – Hinnapakkumuse vorm
  2. Lisa 2 – Hankelepingu vorm
  3. Lisa 3 – Pakkumuses kasutatavad vormid
  4. Lisa 4 – Mäeküla paisu tehiskärestiku rekonstrueerimise projekt koos lisadega